ru mk mk mk uk ru ru mk mk hbs_cyr ru ru hbs_cyr ru mk mk mk mk mk mk hbs_cyr uk ru hbs_cyr ru mk ru nl mk mk mk mk mk mk mk mk mk mk mk mk mk mk mk mk mk en ru mk nl mk mk mk mk ja mk en mk en hbs_cyr en en hbs_lat mk ru en ru mk mk ru mk en en mk mk mk mk en fr en oc en oc en mk mk mk ja mk en mk en mk en bg en mk en mk zh mk zh mk zh mk zh hbs_cyr mk mk bg mk mk mk mk mk mk mk mk mk mk mk mk mk mk mk mk mk mk hbs_cyr hbs_cyr mk mk ru mk mk mk uk ru ru mk mk ru ru ru hbs_cyr ru mk mk mk mk mk mk hbs_cyr uk ru hbs_cyr hbs_cyr hbs_cyr mk mk en en
Дежурен архитект: Корабите на Вардар
Порта3 – градежништво, архитектура и екологија Порта3 – градежништво, архитектура и екологија
Од Калето се гледа Вардар. Секогаш се гледал. Има многу нови градби околу Вардар, особено во центарот на градот! Гледајќи долу кон центарот од Кале, ми наликува на Париз или Лондон или, можеби на Будимпешта. Има се`, од секаде помалку. Наскоро и лондонското тркало ќе го стават среде река!
Не се препознава веќе градот, насекаде нови градби никнуваат. Од овде, од Кале, би можел да биде и некаква џиновска кулиса за некаков скап и здодевен филм. Би можело сето ова да биде и сон, но сепак е јаве.
Вардар бавно тече, малку е надојден од скорешните врнежи. Затоа можеби и има матни очи. Водата носи многу нешта, по него плови се` што може да се замисли на една депонија.
Порано во водите се капеа облаците, но откако ги изградија овие квазибарокни згради, во него нема многу простор за нивно капење. Два нови моста со скулптури на знајни и незнајни личности, а меѓу мостовите здогледуваш кораби, со нешта што наликуваат на јарболи и едра, и чиниш дојдени се од никаде и насукани на кејот.
Каде ли ќе пловат овие бродови или кораби, како сакате наречете ги? Патници не гледам, а и туристи нема баш многу околу нив. Едниот кораб е веќе завршен и работи како ресторан, другиот се привршува, додека третиот се уште се гради. Беа најавувани најпрвин како сплавови, за на крајот да се направат кораби како дел од проектот „Скопје 2014“. А овие кораби всушност и не се вистински кораби, ниту пак допловиле од некаде.
Тие се направени тука за да бидат ресторани. Застанати се на брегот од реката во центарот на Скопје, на пола пат од Азија, на пола пат од Европската унија. И ние стоиме заедно со нив во место, на пола пат до европскиот живот.
Никако да се помрднеме како и  корабиве. Закотвени се со длабоки бетонски темели во коритото на реката Вардар, не можат да пловат.
Направени се од луѓе кои не знаат ништо за морепловство и за бродоградителството. Пропорциите им се несоодветни и чиниш дека ако ги пуштиш да запловат, веднаш ќе се превртат и потонат.
Кораби на три – четири ката, не многу  долги, а високи! Се прашувам што ли ќе стане кога Вардар ќе надојде како што умее понекогаш да надојде?
Во овие пристаништа, каде што се закотвени овие кораби, нема восхитување, возбуда и џагор на патниците, го нема задоволството дека ќе се патува и дека ќе се запознаат нови места. Нема разделби и пречекувања. Дури ни птиците не слетуваат на јарболите.
Се обидувам да си замислам едреници подготвени да испловат и повардарецот како веќе ги надул неодврзаните едра. Замислувам метеж во потпалубата, дигалки кои истовараат и товараат стока на доковите, замислувам крчми во кои морнари што пловат под различни знамиња се тепаат меѓу себе, а некои се љубат со локалните убавици.
Палми не морам да замислувам, тие се веќе тука, иако никој не знае дали ќе ги издржат скопските зими. Вистинските кораби  се создадени  за пловидби, за патувања.
Нашиве, вардарски кораби не можат ниту сантиметар да се помрднат. А и каде би оделе кога се поставени помеѓу мостови под кои не би можеле да поминат?
Да патуваш, патуваш, патуваш и да ги истражуваш новите океани и новите брегови, за тоа се корабите создадени. Не се за да бидат забетонирани ресторани и да седат закотвени во некакви речни корита во кои лете речиси и да нема вода!
„Каде плови овој брод што луѓето ги носи и дали некој знае што морето спрема… Тој пат е така долг, а пристаништето го нема… “, пееше некогаш познатата југословенска пеачка Радојка Шверко.
Во нашиве кораби нема луѓе, ниту пак пловат некаде.  Кормиларите како да заспале, а морето е далеку, далеку…. , пристаништето од тука не се гледа!
За среќа, ветерот се уште ја има миризбата на Вардар, тоа не успејаа да го сменат. Се уште можам да ја почувствувам миризбата на Скопје.
Претходно: Отворена саемската манифестација ТЕХНОМА 2015
Следно: Белиот град на Тел Авив – како историјата може да влијае на географијата
Основан е првиот Регионален центар за еколошко право на Западен Балкан
Пакомак: Наша цел е до 2030 година 70 проценти од отпадот од пакување да се селектира и рециклира
ОТВОРЕН ПОВИКОТ ЗА ДОДЕЛУВАЊЕ НА ТРАДИЦИОНАЛНАТА НАГРАДА “АНДРЕЈА ДАМЈАНОВ“ ЗА 2022 ГОДИНА
30/11/2015 at 1:07 pm
se e tolku ubavo da sekoj koj ja saka svojata tatkovina a posebno skopje ke go kaze ova sto jas go konstatirav a sekoj drug komentar e proizvod na politicka oboenost,
29/04/2017 at 8:46 pm
колку градинки ке се направеа,,со години фалат,,,
Испрати коментар до маке Откажи
Вие можете да ги користите следните HTML ознаки:
Основан е првиот Регионален центар за еколошко право на Западен Балкан
Пакомак: Наша цел е до 2030 година 70 проценти од отпадот од пакување да се селектира и рециклира
ОТВОРЕН ПОВИКОТ ЗА ДОДЕЛУВАЊЕ НА ТРАДИЦИОНАЛНАТА НАГРАДА “АНДРЕЈА ДАМЈАНОВ“ ЗА 2022 ГОДИНА
Влијанијата на урбанoто зеленило влијаат во животната средина
Sky Whale – авион на три ката за 755 патници
Победничката коалиција во Италија се залага за поголемо домашно производство на природен гас и нуклеарна енергија
Што го прави еден град здрав ?
ПОВИК ЗА УЧЕСТВО НА РАБОТИЛНИЦА: Пасош на Скопје 2022
Modern French Art денес како дел од Култиватор
BIG го претстави новиот проект за образовен комплекс на Северното Море
Галичник – најблиску до небото и до облаците
Sky Whale – авион на три ката за 755 патници
Во Јапонија постои музеј кој е во потполност посветен на архитектонските макети
Modern French Art денес како дел од Култиватор
Макрон: Франција не може да се потпре ниту само на обновливи ниту само на нуклеарки
Модуларна фасада – дом за птици, инсекти и растенија
Одморалиште кое гарантира несекојдневно искуство
ПОВИК ЗА УЧЕСТВО НА РАБОТИЛНИЦА: Пасош на Скопје 2022
Што го прави еден град здрав ?
Откриено пропуштање на „Северен ток 2“ во данските води од Балтичко море
Основан е првиот Регионален центар за еколошко право на Западен Балкан
ArhiBau.hr: Саем за градежништво и конференција во октомври во Загреб
Бирол: Без меѓународна соработка, глобалната енергетска транзиција би можела да биде одложена со децении
Галичник – најблиску до небото и до облаците
Негативното влијание на рударството врз тропските шуми, поизразено отколку пред две децении
Tesla повелекува 1,1 милион возила во САД поради грешка
Во Хрватска започна сликање на климатски мурали
Одморалиште кое гарантира несекојдневно искуство
Макрон: Франција не може да се потпре ниту само на обновливи ниту само на нуклеарки
Во земјите од ЕУ, се фрла повеќе храна отколку што се увезува
Светски саеми за градежништво
Светски саеми за мебел
Светски саеми за хортикултура
Светски саеми за градежништво
Светски саеми за мебел
Светски саеми за хортикултура
Porta3 © Copyright 2013, All Rights Reserved. | Designed by Biro Proekt